A4-0503/98

Ψήφισμα σχετικά με την ανακοίνωση της Επιτροπής προς το Συμβούλιο, το Ευρωπαϊκό Κοινοβούλιο και την Οικονομική και Κοινωνική Επιτροπή για τα πορίσματα του Πράσινου Βιβλίου σχετικά με τις εμπορικές επικοινωνίες στην εσωτερική αγορά (COM(98)0121 - C4-0252/98)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής προς το Συμβούλιο, το Ευρωπαϊκό Κοινοβούλιο και την Οικονομική και Κοινωνική Επιτροπή για τα πορίσματα του Πράσινου Βιβλίου σχετικά με τις εμπορικές επικοινωνίες στην εσωτερική αγορά (COM(98)0121 - C4-0252/98),

- έχοντας υπόψη τα άρθρα 30, 36, 56, 59, 85 και 128-130 της Συνθήκης ΕΚ,

- έχοντας υπόψη το Πράσινο Βιβλίο της Επιτροπής για τις εμπορικές επικοινωνίες στην εσωτερική αγορά (COM(96)0192 - C4-0365/96) και το ψήφισμά του της 15ης Ιουλίου 1997 ((ΕΕ C 286 της 22.9.1997, σελ. 43)),

- έχοντας υπόψη το Πράσινο Βιβλίο της Επιτροπής για την προστασία των ανηλίκων και της ανθρώπινης αξιοπρέπειας στις υπηρεσίες οπτικοακουστικής και πληροφόρησης COM(96)0483 - C4-0621/96) και το ψήφισμά του της 24ης Οκτωβρίου 1997 ((ΕΕ C 333 της 10.11.1997, σελ. 420)),

- έχοντας υπόψη την οδηγία για την τηλεόραση χωρίς σύνορα 89/552/ΕΟΚ ((ΕΕ L 298 της 17.10.1989, σελ. 23)), την οδηγία για την παραπλανητική διαφήμιση 84/450/ΕΟΚ ((ΕΕ L 250 της 19.9.1984, σελ. 17)), την οδηγία για τη διαφήμιση φαρμάκων για ανθρώπινη χρήση 92/28/ΕΟΚ ((ΕΕ L 113 της 30.4.1992, σελ. 13)), την οδηγία για την προστασία των δεδομένων 95/46/ΕΚ ((ΕΕ L 281 της 23.11.1995, σελ. 31)), την οδηγία για τη σήμανση, παρουσίαση και διαφήμιση των τροφίμων που πωλούνται στον τελικό καταναλωτή 79/112/ΕΟΚ ((ΕΕ L 33 της 8.2.1979, σελ. 1)), την οδηγία για το συντονισμό των νομοθετικών, κανονιστικών και διοικητικών διατάξεων που αφορούν τις άμεσες ασφάλειες ζωής 92/96/ΕΟΚ ((ΕΕ L 360 της 9.12.1992, σελ. 1)) και τη σύσταση της Επιτροπής για τους κώδικες πρακτικής για την προστασία των καταναλωτών για συμβόλαια των οποίων η διαπραγμάτευση γίνεται εξ αποστάσεως (πώληση εξ αποστάσεως) 92/295/ΕΟΚ ((ΕΕ L 156 της 10.6.1992, σελ. 21)),

- έχοντας υπόψη το ψήφισμά του της 24ης Απριλίου 1997 σχετικά με την ανακοίνωση της Επιτροπής για το βλαβερό και παράνομο περιεχόμενο στο Internet ((ΕΕ C 150 της 19.5.1997, σελ. 38)),

- έχοντας υπόψη το ψήφισμά του της 20ής Φεβρουαρίου 1997 σχετικά με την ανακοίνωση της Επιτροπής για τις προτεραιότητες της πολιτικής των καταναλωτών 1996-1998 ((ΕΕ C 85 της 17.3.1997, σελ. 133)),

- έχοντας υπόψη τις υποθέσεις που εξέτασε το Δικαστήριο των Ευρωπαϊκών Κοινοτήτων από το 1973 στον τομέα των εμπορικών επικοινωνιών,

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής και τις γνωμοδοτήσεις της Επιτροπής Νομικών Θεμάτων και Δικαιωμάτων των Πολιτών και της Επιτροπής Πολιτισμού, Νεότητας, Παιδείας και Μέσων Ενημέρωσης (A4-0503/98),

Α. λαμβάνοντας υπόψη ότι ο ευρωπαϊκός τομέας των εμπορικών επικοινωνιών απασχολεί πάνω από 1 εκατ. άτομα και αναπτύσσεται χάρη στην εξέλιξη ιδίως των νέων τεχνολογιών επικοινωνίας[semigr ] ότι ο εν λόγω τομέας είναι ιδιαίτερα σημαντικός για την απασχόληση των νέων στην Ευρώπη,

Β. λαμβάνοντας υπόψη ότι η ανακοίνωση της Επιτροπής αποτελεί σημαντική συμβολή στην ανάπτυξη μιας συνεκτικής πολιτικής για τις εμπορικές επικοινωνίες,

Γ. λαμβάνοντας υπόψη ότι το Κοινοβούλιο επιδοκιμάζει ιδιαίτερα το σκοπό της ανακοίνωσης που είναι η εφαρμογή των αρχών της εσωτερικής αγοράς στις εμπορικές επικοινωνίες και η ταυτόχρονη προάσπιση πολυάριθμων στόχων δημοσίου συμφέροντος, όπως η προστασία των καταναλωτών, της δημόσιας υγείας, της πνευματικής και εμπορικής ιδιοκτησίας και της ιδιωτικότητας, που καλύπτονται από τη Συνθήκη,

Δ. λαμβάνοντας υπόψη ότι έχει θεμελιώδη σημασία, με στόχο την αποφυγή της επανεθνικοποίησης, οι αρχές της αμοιβαίας αναγνώρισης και της χώρας καταγωγής, ως βασικές αρχές της εσωτερικής αγοράς, να εφαρμόζονται αυστηρά σε όλες τις διασυνοριακές εμπορικές επικοινωνίες και ιδίως στα πλαίσια του ηλεκτρονικού εμπορίου,

Ε. λαμβάνοντας υπόψη ότι στην ανακοίνωση εγκαινιάζονται αρκετά νέα μέσα που αποσκοπούν στην υλοποίηση μιας εσωτερικής αγοράς για τις εμπορικές επικοινωνίες - δηλαδή τη σύσταση ομάδας εμπειρογνωμόνων για τις εμπορικές επικοινωνίες, τη δημιουργία ενός ενιαίου σημείου επαφής και μιας ιστοσελίδας πληροφόρησης για τις εμπορικές επικοινωνίες, τη δημιουργία βάσης δεδομένων σχετικά με τις εμπορικές επικοινωνίες, τη συγκρότηση δικτύου πανεπιστημιακών εμπειρογνωμόνων - προτείνοντας ταυτόχρονα και αρκετές βελτιώσεις για την αύξηση της διαφάνειας και της αποτελεσματικότητας των υφισταμένων κοινοτικών μέσων και ειδικότερα της διαδικασίας του άρθρου 169 - δηλαδή της εφαρμογής μιας μεθοδολογίας αξιολόγησης,

ΣΤ. λαμβάνοντας υπόψη πως δεν είναι σαφές με ποιό τρόπο ορισμένα νέα μέσα που προτείνονται στην ανακοίνωση θα συμβάλουν στην προώθηση του κεντρικού στόχου της ανακοίνωσης, δηλαδή της καθιέρωσης της εσωτερικής αγοράς για τις εμπορικές επικοινωνίες, ειδικότερα η λειτουργία της ομάδας εμπειρογνωμόνων για τις εμπορικές επικοινωνίες,

Ζ. λαμβάνοντας υπόψη ότι η προτεινόμενη μεθοδολογία αξιολόγησης, η οποία αποσκοπεί στην αύξηση της διαφάνειας και της αποτελεσματικότητας των υφισταμένων διαδικασιών για την αντιμετώπιση των παραβάσεων της Συνθήκης ΕΚ στον τομέα των εμπορικών επικοινωνιών, στερείται «τόλμης» προκειμένου να είναι αποτελεσματική στην πράξη και ειδικότερα ότι η Επιτροπή δεν καθιστά υποχρεωτική την εφαρμογή της αλλά ούτε και θέτει αυστηρές χρονικές προθεσμίες,

Η. λαμβάνοντας υπόψη ότι δεν υπάρχει νομολογία στο μέτρο που ο περιορισμός των διασυνοριακών εμπορικών επικοινωνιών που βασίζεται σε πολιτισμικά - καλαισθησία και ευπρέπεια - ή κοινωνικά κριτήρια εμπίπτει στην έννοια του γενικότερου συμφέροντος,

Θ. λαμβάνοντας υπόψη ότι η διαδικασία παράβασης που προβλέπεται στα πλαίσια του άρθρου 169 της Συνθήκης ΕΚ δεν λειτουργεί επί του παρόντος κατά αποτελεσματικό και ικανοποιητικό τρόπο, γεγονός το οποίο παρεμποδίζει την πρόσβαση στη δικαιοσύνη,

Ι. λαμβάνοντας υπόψη επίσης ότι η διαδικασία του άρθρου 169 καθίσταται ολοένα και περισσότερο αναποτελεσματική σε ό,τι αφορά την κίνηση ή μη κίνηση και αποτελεσματική παρακολούθηση των διαδικασιών για παράβαση που ασκούνται εναντίον κρατών μελών,

ΙΑ. λαμβάνοντας υπόψη ότι ένα σημαντικό αίτιο για την αποτυχία της διαδικασίας παράβασης εξαρτάται από τη θέση που υιοθετεί η Νομική Υπηρεσία της Επιτροπής, της οποίας απαιτείται θετική γνωμοδότηση όσον αφορά την καταγγελία προκειμένου να δοθεί συνέχεια στη διαδικασία παράβασης,

ΙΒ. λαμβάνοντας υπόψη ότι αυτή η έλλειψη διαφάνειας καθιστά τη διαδικασία περισσότερο ευάλωτη σε πολιτικές εκτιμήσεις παρά σε αμιγώς νομική αξιολόγηση επί της ουσίας[semigr ] ότι το γεγονός αυτό έχει ως αποτέλεσμα να υπάρχουν πολυάριθμες απαράδεκτες καθυστερήσεις στην προώθηση υποθέσεων για παράβαση στον τομέα των εμπορικών επικοινωνιών,

ΙΓ. λαμβάνοντας ότι το εμπόδιο της πρόσβασης στη δικαιοσύνη για εταιρείες και πολίτες ομοίως υποβαθμίζει την εμπιστοσύνη του κοινού προς την εσωτερική αγορά καθώς και την αξιοπιστία των θεσμικών οργάνων της ΕΕ,

ΙΔ. λαμβάνοντας υπόψη ότι το γεγονός αυτός δημιουργεί την ανάγκη να υπάρξουν περισσότερες δυνατότητες για κοινοβουλευτικό έλεγχο προκειμένου η Επιτροπή να καταστεί περισσότερο υπόλογος σε ό,τι αφορά το χειρισμό που επιφυλάσσει σε εκκρεμούσες ή νέες υποθέσεις παράβασης,

ΙΕ. λαμβάνοντας υπόψη ότι χρειάζονται ακόμη πολλές σημαντικές βελτιώσεις για την υλοποίηση του στόχου της Επιτροπής περί δημιουργίας μιας εσωτερικής αγοράς των εμπορικών επικοινωνιών[semigr ] ότι οι βελτιώσεις αυτές θα πρέπει να χρησιμεύσουν για την προώθηση της διαφάνειας και της αποτελεσματικότητας των υφισταμένων κοινοτικών διαδικασιών, καθώς και των νέων μέσων που προτείνει η Επιτροπή στην ανακοίνωσή της,

1. επιδοκιμάζει την ανακοίνωση της Επιτροπής για τα πορίσματα, αλλά είναι της άποψης ότι οι δράσεις που προτείνονται πρέπει να διορθωθούν και να προσδιοριστούν σε αρκετά σημεία[semigr ]

2. υπογραμμίζει ότι οι διασυνοριακές εμπορικές επικοινωνίες πρέπει να βασίζονται στην αμοιβαία αναγνώριση[semigr ] επισημαίνει ότι η αμοιβαία αναγνώριση ως θεμελιώδης αρχή της εσωτερικής αγοράς πρέπει να εφαρμόζεται αυστηρά σε όλες τις διασυνοριακές εμπορικές επικοινωνίες εντός της ΕΕ και ότι η μη εφαρμογή της αρχής της χώρας καταγωγής αιτιολογείται μόνον όταν ο εν λόγω περιορισμός είναι ανάλογος και δεν συνιστά διακρίσεις[semigr ]

3. υποστηρίζει πως οποτεδήποτε οι εθνικές ευαισθησίες αποκλίνουν ιδιαίτερα προκειμένου να εφαρμοσθεί η αμοιβαία αναγνώριση, το ζήτημα θα πρέπει να αντιμετωπίζεται με αυτορρύθμιση, ει δυνατόν[semigr ] ζητεί ως εκ τούτου από τον Ευρωπαϊκό Σύνδεσμο για τη Διαφήμιση και τα Πρότυπα (EASA) να δημιουργήσει και να διαχειρίζεται μια τράπεζα δεδομένων για τους κώδικές αυτορρύθμισης[semigr ]

4. υποστηρίζει κατ' αρχήν την προταθείσα μεθοδολογία αξιολόγησης της αναλογικότητας η οποία, παρέχει για πρώτη φορά ένα συνεκτικό σύνολο κριτηρίων έναντι των οποίων μπορεί να αξιολογηθεί στα πλαίσια της Συνθήκης ΕΚ η συμβατότητα των εθνικών και ευρωπαϊκών μέτρων ρύθμισης[semigr ]

5. επισημαίνει την προσθήκη κριτηρίων στη μεθοδολογία τα οποία αντανακλούν την αναγνώριση των πολιτισμικών και κοινωνικών διαφορών που υφίστανται στα κράτη μέλη αλλά φρονεί πως αυτό δεν πρέπει να χρησιμοποιηθεί για την αιτιολόγηση υφισταμένων ή νέων περιορισμών στις διασυνοριακές εμπορικές επικοινωνίες, ενώ τα κράτη μέλη που επιχειρούν την εφαρμογή περιορισμών με βάση την πολιτισμική ή κοινωνική ιδιαιτερότητα οφείλουν να αποδείξουν πως αποτελεί μέτρο το οποίο λαμβάνεται για το γενικότερο συμφέρον και ότι το εν λόγω μέτρο είναι ανάλογο με τους στόχους που επιδιώκει[semigr ] τονίζει και πάλι ότι πρέπει να αποτραπεί ο κίνδυνος επανεθνικοποίησης[semigr ]

6. τονίζει την ανάγκη υποχρεωτικής εφαρμογής της μεθοδολογίας[semigr ]

7. καλεί την Επιτροπή να εφαρμόζει αυτόματα τη μεθοδολογία σε όλες τις εκκρεμούσες και νέες υποθέσεις παράβασης και όχι μόνον «οσάκις ενδείκνυται», όπως αναφέρεται στην ανακοίνωση[semigr ]

8. καλεί τα κράτη μέλη να υποβάλουν σε αξιολόγηση της αναλογικότητας κάθε νέα μέτρα που λαμβάνονται στον τομέα των εμπορικών επικοινωνιών πριν από τη θέσπισή τους[semigr ]

9. καλεί την Επιτροπή να συζητεί τις περιπτώσεις που αφορούν παράβαση τουλάχιστον κάθε 3 μήνες αντί κάθε 6 μήνες[semigr ]

10. επιπροσθέτως, ζητεί από την Επιτροπή να προτείνει δεσμευτικές χρονικές προθεσμίες με στόχο τη λήψη απόφασης για την παραπομπή υποθέσεων βάσει των διατάξεων του άρθρου 169 στο Δικαστήριο των Ευρωπαϊκών Κοινοτήτων εντός 12μήνου από της ολοκληρώσεως του «προ 169 σταδίου» - διάστημα κατά το οποίο η Επιτροπή οφείλει να εφαρμόζει τη μεθοδολογία προκειμένου να σταθμιστεί κατά πόσον θα κινηθούν επισήμως οι διαδικασίες που προβλέπει το άρθρο 169 - που θα πρέπει να περιορίζονται εντός 6 μηνών από την ημερομηνία υποβολής της σχετικής καταγγελίας[semigr ]

11. τονίζει ότι, σε περίπτωση κατά την οποία η Επιτροπή δεν λάβει απόφαση εντός των προβλεπομένων χρονικών προθεσμιών που καθορίζονται στα διάφορα στάδια της διαδικασίας παράβασης, μια λύση θα ήταν η υπόθεση να παραπέμπεται στο Πρωτοδικείο[semigr ]

12. καλεί την Επιτροπή να ολοκληρώσει τα νομικά επιχειρήματα σε συγκεκριμένες περιπτώσεις που είναι γνωστές στον ενάγοντα και να προβλέψει τη δυνατότητα για τον ενάγοντα να αμφισβητεί αυτήν την άποψη πριν από τη λήψη τελικής απόφασης για τη σκοπιμότητα της υποβολής επισήμου αγωγής[semigr ]

13. είναι της γνώμης ότι πρέπει να συσταθεί ομάδα εργασίας υπό την αιγίδα της Επιτροπής Νομικών Θεμάτων του Ευρωπαϊκού Κοινοβουλίου για την εκ του σύνεγγυς παρακολούθηση της προόδου που συντελείται στις συνεδριάσεις της Επιτροπής που αφορούν τις διαδικασίες για παράβαση και προκειμένου να γνωμοδοτεί για ορισμένες υποθέσεις[semigr ]

14. καλεί την Επιτροπή να θεσπίσει πρωτόκολλο αγωγών, προσπελάσιμο στα ενδιαφερόμενα μέρη και διαθέσιμο μέσω του Internet, το οποίο να εμπεριέχει όλες τις καταχωρισμένες από την Επιτροπή αγωγές - με την επιφύλαξη της συγκατάθεσης του ενάγοντα - καθώς και κάθε σχετική πληροφορία που αφορά την πρόοδο που έχει συντελεστεί όσον αφορά την προώθηση αυτών των υποθέσεων στα πλαίσια της διαδικασίας για παράβαση - οι λόγοι για τους οποίου γίνονται αποδεκτές, κλπ[semigr ]

15. επανέρχεται στο προηγούμενο αίτημά του σύμφωνα με το οποίο η ομάδα εμπειρογνωμόνων θα πρέπει να είναι αντιπροσωπευτική όλων των ενδιαφερομένων μερών καθώς και ότι η εν λόγω ομάδα πρέπει να έχει τριμερή χαρακτήρα, δηλαδή να απαρτίζεται από εκπροσώπους των κρατών μελών, οργανώσεων της βιομηχανίας και ενώσεων καταναλωτών προκειμένου να διασφαλίζεται ότι η βιομηχανία και οι καταναλωτές παρουσιάζουν αποτελεσματικά τις θέσεις τους για ζητήματα που συζητούνται στα πλαίσια της προτεινόμενης ομάδας εμπειρογνωμόνων[semigr ]

16. καλεί την Επιτροπή να προσδιορίσει με πιο συγκεκριμένο τρόπο τα καθήκοντα και το έργο της ομάδας εμπειρογνωμόνων, να μεριμνήσει προκειμένου οι εκκρεμούσες υποθέσεις για παράβαση να συζητηθούν από την ομάδα εμπειρογνωμόνων, να διασφαλίσει την ανεξαρτησία και τη διαφάνεια στη συζήτηση στα πλαίσια της ομάδας εμπειρογνωμόνων, ειδικότερα την προετοιμασία και δημοσίευση της ημερήσιας διάταξης, τη δημοσίευση των πρακτικών και των απόψεων της μειοψηφίας καθώς και τη λειτουργία της εντός αυστηρών χρονικών προθεσμιών[semigr ]

17. καλεί την Επιτροπή να διασφαλίσει ότι η ομάδα εμπειρογνωμόνων θα συνεδριάζει 4 φορές το χρόνο και θα υποβάλλει έκθεση στο Ευρωπαϊκό Κοινοβούλιο ανά εξάμηνο και ότι θα πραγματοποιείται ανά τριετία πλήρης αναθεώρηση της ομάδας[semigr ]

18. καλεί την Επιτροπή να πραγματοποιήσει μελέτες με θέμα «τη χορηγία στα σχολεία» και «τα παιδιά και οι τηλεοπτικές διαφημίσεις» και να δημοσιεύσει τα πορίσματά της το συντομότερο δυνατόν[semigr ] να λάβει υπόψη τα πορίσματα αυτών των μελετών κατά τη διάρκεια της επόμενης αναθεώρησης της οδηγίας για την τηλεόραση χωρίς σύνορα[semigr ]

19. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβουλιο, τα εθνικά κοινοβούλα των κρατών μελών, καθώς και τις ενδιαφερόμενες οργανώσεις της βιομηχανίας και τις ενώσεις καταναλωτών.